ສານ​ອີ​ຈິບ​ ປະກາດໃຫ້​ ກຸ່ມ Hamas ​ເປັນ​ອົງການ​ກໍ່​ການ​ຮ້າຍ
ການ​ຕັດສິນ​ບັ້ນນຶ່ງກ່ອນໜ້ານີ້ ​ໄດ້​ເພັ່ງ​ເລັງ​ໃສ່ ພະແນກທະຫານຂອງ​ ກຸ່ມ Hamas ທີ່ຖືກປະກາດຫ້າມເຊັ່ນກັນ.
ສານອີຈິບແຫ່ງນຶ່ງ ໄດ້ປະກາດໃຫ້ ກຸ່ມ Hamas ຂອງຊາວ ປາແລັສໄຕນ໌ ເປັນອົງການກໍ່ການຮ້າຍ ໂດຍກ່າວວ່າ ອົງການ ດັ່ງກ່າວມີເປົ້າໝາຍແນໃສ່ໂຈມຕີ ທັງພົນລະເຮືອນ ແລະ ກອງ ກຳລັງຮັກສາຄວາມປອດໄພ ຢູ່ໃນແຫລມ Sinai ຂອງອີຈິບ ການຕັດສິນໃນວັນເສົາວານນີ້ ເປັນການແຍກອີຈິບອອກຈາກ ກຸ່ມກໍ່ການຮ້າຍ Hamas ຕື່ມອີກ ຊຶ່ງໃນຄັ້ງນຶ່ງ ກຸ່ມດັ່ງກ່າວເຄີຍ ມີສາຍສຳພັນອັນອົບອຸ່ນ ກັບລັດຖະບານ ຂອງອະດີດພັກພະລາ ດອນພາບມຸສລິມ ຫຼື Muslim Brotherhood ທີ່ທາງການໄດ້ ຫ້າມເຄື່ອນໄຫວແລ້ວໃນເວລານີ້ ແລະ ອະດີດປະທານາທິບໍດີ Mohammed Morsi ຜູ້ທີ່ຖືກຂັບໄລ່ອອກ ໃນປີ 2013 ນັ້ນ ສານດັ່ງກ່າວ ເວົ້າວ່າ ຕົນມີເອກະສານຕ່າງໆ ທີ່ຢັ້ງຢືນວ່າ ກຸ່ມ Hamas ໄດ້ສົມຮູ້ຮ່ວມຄິດກັບພັກພະລາດອນພາບມຸສລິມ ໃນການປະຕິບັດການໂຈມຕີ ຕໍ່ກຳລັງຮັກສາຄວາມປອດໄພ ການຕັດສິນບັ້ນນຶ່ງກ່ອນໜ້ານີ້ ໄດ້ເພັ່ງເລັງໃສ່ ພະແນກທະຫານຂອງກຸ່ມ Hamas ທີ່ເອີ້ນວ່າ Izzedine al-Qassam Brigades ສານແຫ່ງນຶ່ງໃນນະຄອນ Cairo ໄດ້ປະກາດໃຫ້ໜ່ວຍທະຫານດັ່ງກ່າວ ເປັນກຸ່ມຜິດກົດໝາຍ ໃນເດືອນມັງກອນຜ່ານມາ ກຸ່ມ Hamas ໄດ້ຕອບໂຕ້ຕໍ່ການຕັດສິນດັ່ງກ່າວຂອງສານ ດ້ວຍຄຳຖະແຫລງທີ່ເອີ້ນການ ຕັດສິນນັ້ນວ່າ   ແລະ ເປົ້າໝາຍແນໃສ່ຊາວປາແລັສໄຕນ໌ ເອງ